ddrg/super_eurlex huggingface dataset:
Oficiālais Vēstnesis L 189 , 10/08/1995 Lpp. 0022 - 0022



Komisijas Regula (EK) Nr. 1963/95 (1995. gada 9. augusts), ar ko groza Komisijas Regulu (EK) Nr. 1839/95, kas nosaka sīki izstrādātus noteikumus tarifu kvotu piemērošanai kukurūzas un sorgo importam Spānijā un kukurūzas importam Portugālē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 12. panta 1. punktu, tā kā Komisijas 1995. gada 26. jūlija Regulā (EK) Nr. 1839/95, kas nosaka sīki izstrādātus noteikumus tarifa kvotu piemērošanai kukurūzas un sorgo importam Spānijā un kukurūzas importam Portugālē [3], ietverti noteikumi, kas reglamentē šā importa pārvaldīšanu; tā kā minētajā regulā tomēr nav paredzēta korekcija attiecībā uz ievedmuitas nodokļa samazinājumu, kas piešķirts, izvērtējot pieteikumus atbilstīgi importa mēnesim; tā kā attiecībā uz kukurūzu un sorgo intervences cenu koriģē no novembra līdz maijam, ņemot vērā ikmēneša cenu pieaugumu, un 1. oktobrī, ņemot vērā jauno ražu; tā kā, lai izvairītos no traucējumiem tirgū, Regulā (EK) Nr. 1839/95 būtu jāizdara grozījumi, lai ieviestu intervences cenu korekcijām atbilstīgas samazinājuma korekcijas; tā kā šajā regulā paredzētie pasākumi saskan ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1839/95 9. pantā 4. punkta beigās pievieno šādu tekstu: "Ja importu veic, kad beidzies mēnesis, kurā izsniegta importa licence, un licence ir izsniegta laikposmā no oktobra līdz maijam ieskaitot, piešķirtā ievedmuitas nodokļa samazinājuma apmēru tomēr palielina par summu, kas līdzvērtīga licences izdošanas mēnesī spēkā esošās intervences cenas, kam pievienoti 55 %, un cenas, kura ir spēkā sertifikāta par preču laišanu brīvā apgrozībā apstiprināšanas mēnesī, kam pievienoti tādi paši procenti, starpībai. Attiecībā uz licencēm, kas izdotas līdz 1. oktobrim un izmantotas, sākot no minētā datuma, piešķirtā ievedmuitas nodokļa samazinājuma apmēru samazina par summu, kuru aprēķina tādā pašā veidā." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 9. augustā Komisijas vārdā — Komisijas loceklis Martin Bangemann [1] OV L 181, 1.7.1992., 21. lpp. [2] OV L 179, 29.7.1995., 1. lpp. [3] OV L 177, 28.7.1995., 4. lpp. --------------------------------------------------
Oficiālais Vēstnesis L 154 , 05/07/1995 Lpp. 0005 - 0006



Komisijas Regula (EK) Nr. 1617/95 (1995. gada 4. jūlijs), ar kuru groza Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Iestāšanās aktu un Regulu (EK) Nr. 1528/95 [2], un jo īpaši tās 9. panta 2. punktu, 12. panta 4. punktu un 13. panta 11. punktu, tā kā Komisijas Regula (EK) Nr. 1162/95 [3] paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem; tā kā minētās regulas I pielikumā nav noteikts iesala importa licenču derīguma termiņš; tā kā tādēļ termiņš jānosaka, lai ņemtu vērā tirgus prasības un novērstu šo trūkumu; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1162/95 I pielikuma A daļu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 4. jūlijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 148, 30.6.1995. [3] OV L 117, 24.5.1995., 2. lpp. -------------------------------------------------- PIELIKUMS " I PIELIKUMS A. Labībai KN kods | Apraksts | Derīguma termiņš | 07099060 | Cukurkukurūza, svaiga vai saldēta | 45 dienas | 07129019 | Kaltēta cukurkukurūza, vesela, sagriezta gabaliņos vai šķēlītēs, sasmalcināta vai pulvera veidā, bet tālāk neapstrādāta, izņemot kukurūzas hibrīda sēklas materiālu | 10019091 | Mīksto kviešu un kviešu un rudzu maisījuma sēklas materiāls | 10019099 | Plēkšņu kvieši, mīkstie kvieši un kviešu un rudzu maisījums, kas nav paredzēts sēšanai | 10020000 | Rudzi | 100300 | Mieži | 100400 | Auzas | 10051090 | Kukurūza, izņemot hibrīda sēklas materiālu | 10059000 | Kukurūza, izņemot sēklas materiālu | 10070090 | Graudu sorgo, izņemot hibrīda sēklas materiālu | 1008 | Griķi, prosa un miežabrāļi; cita labība | 100110 | Cietie kvieši | 110100 | Kviešu vai kviešu un rudzu maisījuma milti | 60 dienas | 11021000 | Rudzu milti | 110311 | Kviešu putraimi un rupja maluma milti | 1107 | Iesals, grauzdēts vai negrauzdēts | | Regulas (EEK) Nr. 1766/92 A pielikumā uzskaitītie produkti | Līdz ceturtā mēneša beigām, skaitot no licences izdošanas mēneša | " --------------------------------------------------
Oficiālais Vēstnesis L 041 , 23/02/1995 Lpp. 0002 - 0002



Padomes Regula (EK) Nr. 355/95 (1995. gada 20. februāris), ar ko groza Regulu (EK) Nr. 3283/94 par aizsardzību pret importu par dempinga cenām no valstīm, kuras nav Eiropas Kopienas dalībvalstis EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Padome ar Regulu (EK) Nr. 3283/94 [1] ir ieviesusi kopējus noteikumus aizsardzībai pret importu par dempinga cenām no valstīm, kuras nav Eiropas Kopienas dalībvalstis; tā kā ar Regulas (EK) Nr. 3283/94 23. pantu atcēla Regulu (EEK) Nr. 2423/88 [2] par aizsardzību pret importu par dempinga cenām un subsidēto importu no valstīm, kas nav Eiropas Ekonomikas kopienas dalībvalstis; tā kā saskaņā ar tās 24. pantu Regulu (EK) Nr. 3283/94 piemēroja tiem procesiem un starpposma pārskata izmeklēšanām, kas uzsāktas pēc 1994. gada 1. septembra, un nobeiguma pārskata izmeklēšanām, attiecībā uz kurām paziņojums par gaidāmajām pasākumu termiņa beigām publicēts pēc minētā datuma; tā kā tādējādi jāgroza Regulas (EK) Nr. 3283/94 23. un 24. pants, lai skaidri noteiktu, ka Regulu (EEK) Nr. 2423/88 turpina piemērot procesiem, kas uzsākti līdz 1994. gada 1. septembrim, IR PIEŅĒMUSI ŠO REGULU. 1. pants Regulu (EK) Nr. 3283/94 groza šādi: 1. Regulas 23. pantu aizstāj ar šādu pantu: "23. pants Spēkā esošo tiesību aktu atcelšana un pārejas posma pasākumi Ar šo atceļ Regulu (EEK) Nr. 2423/88. Tomēr to turpina piemērot procesiem, attiecībā uz kuriem izmeklēšana uzsākta līdz 1994. gada 1. septembrim un nav pabeigta līdz šīs regulas spēkā stāšanās dienai vai attiecībā uz kuriem termiņa beigu pārskata izmeklēšana uzsākta pēc tam, kad pirms 1994. gada 1. septembra publicēts paziņojums par gaidāmajām termiņa beigām. Regulu (EEK) Nr. 2423/88 pārtrauc piemērot šādiem procesiem pēc izmeklēšanas slēdziena. Attiecīgā gadījumā atsauces uz Regulu (EEK) Nr. 2423/88 uzskata par atsaucēm uz šo regulu." 2. Regulas 24. panta otro teikumu aizstāj ar šādu teikumu: "To piemēro procesiem, kam nepiemēro Regulu (EEK) Nr. 2423/88." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 20 februārī Padomes vārdā — priekšsēdētājs E. Alphandéry [1] OV L 349, 31.12.1994., 1. lpp. [2] OV L 209, 2.8.1988., 1. lpp. Regula, kurā jaunākie grozījumi izdarīti ar Regulu (EK) Nr. 522/94 (OV L 66, 10.3.1994., 10. lpp.). --------------------------------------------------
Oficiālais Vēstnesis L 341 , 30/12/1994 Lpp. 0048 - 0048

Speciālizdevums somu valodā: Nodaļa 3 Sējums 65 Lpp. 0155

Speciālizdevums zviedru valodā: Nodaļa 3 Sējums 65 Lpp. 0155



Komisijas Regula (EK) Nr. 3304/94 (1994. gada 21. decembris), kas groza dažas regulas par labību un rīsiem, ņemot vērā Austrijas, Somijas un Zviedrijas pievienošanos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Austrijas, Norvēģijas, Somijas un Zviedrijas Pievienošanās aktu [1], un jo īpaši tā 169. panta 2. punktu, tā kā Austrijas, Somijas un Zviedrijas pievienošanās dēļ ir jāatceļ Komisijas 1988. gada 22. februāra Regula (EEK) Nr. 479/88, kas paredz darbības noteikumus attiecībā uz ikgada Kopienas tarifu kvotu, kas 2500 tonnu apmērā noteikta negrauzdētam iesalam, kura kombinētās nomenklatūras kods ir 11071099 un kurš ražots un ievests no Somijas [2], un jāgroza šādas regulas: - Komisijas 1992. gada 29. jūlija Regula (EEK) Nr. 2145/92, kas no jauna nosaka zonas, attiecībā uz kurām piemēro eksporta kompensācijas, izvedmuitu un noteiktas eksporta licences labībai un rīsiem [3], - Komisijas 1993. gada 22. jūnija Regula (EEK) Nr. 1533/93, kas nosaka dažus sīki izstrādātus noteikumus saskaņā ar Padomes Regulu (EEK) Nr. 1766/92 par eksporta kompensāciju piešķiršanu attiecībā uz labību un pasākumiem, kas veicami labības tirgus traucējumu gadījumā [4], kurā jaunākie grozījumi izdarīti ar Regulu (EK) Nr. 120/94 [5], - Komisijas 1993. gada 25. jūnija Regula (EEK) Nr. 1621/93, kas nosaka sīki izstrādātus piemērošanas noteikumus Padomes Regulai (EEK) Nr. 1766/92 attiecībā uz sistēmu labības ievedmuitas noteikšanai [6], kurā jaunākie grozījumi izdarīti ar Regulu (EK) Nr. 795/94 [7], tā kā, ievērojot Pievienošanās līguma [8] 2. panta 3. punktu, Eiropas Savienības iestādes pirms iestāšanās var paredzēt Pievienošanās akta 169. pantā minētos pasākumus un šādi pasākumi stājas spēkā saskaņā ar minēto līgumu un no tā spēkā stāšanās dienas, IR PIEŅĒMUSI ŠO REGULU. 1. pants 1. Ar šo Regula (EEK) Nr. 479/88 tiek atcelta. 2. Regulas (EEK) Nr. 2145/92 pielikuma daļā par II c) zonu svītro vārdus "Zviedrija" un "Somija". 3. Regulas (EEK) Nr. 1533/93 14.a pantā svītro vārdu "Austrija". 4. Regulas (EEK) Nr. 1621/93 I pielikumā svītro atsauces uz Zviedriju un Somiju. 2. pants Šī regula stājas spēkā saskaņā ar Austrijas, Norvēģijas, Somijas un Zviedrijas Pievienošanās aktu un tā spēkā stāšanās dienā. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 21. decembrī Komisijas vārdā — Komisijas loceklis René Steichen [1] OV C 241, 29.8.1994., 21. lpp. [2] OV L 49, 23.2.1988., 8. lpp. [3] OV L 214, 30.7.1992., 20. lpp. [4] OV L 151, 23.6.1993., 15. lpp. [5] OV L 21, 26.1.1994., 1. lpp. [6] OV L 155, 26.6.1993., 36. lpp. [7] OV L 92, 9.4.1994., 17. lpp. [8] OV C 241, 29.8.1994., 9. lpp. --------------------------------------------------
Oficiālais Vēstnesis L 090 , 07/04/1994 Lpp. 0007 - 0007

Speciālizdevums somu valodā: Nodaļa 4 Sējums 6 Lpp. 0050

Speciālizdevums zviedru valodā: Nodaļa 4 Sējums 6 Lpp. 0050



Komisijas Regula (EK) Nr. 761/94 (1994. gada 6. aprīlis), ar kuru groza Padomes Regulu (EEK) Nr. 1956/88, ar ko pieņem noteikumus par to, kā piemērot Ziemeļrietumu Atlantijas Zvejniecības organizācijas pieņemto kopējo starptautisko pārbaužu programmu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai [1], un jo īpaši tās 5. pantu, tā kā ar Regulu (EEK) Nr. 1956/88 [2], kurā jaunākie grozījumi izdarīti ar Regulu (EEK) Nr. 436/92 [3], īsteno kopējo starptautisko pārbaužu un uzraudzības programmu, kuru 1988. gada 10. februārī pieņēma Ziemeļrietumu Atlantijas Zvejniecības organizācijas (NAFO) Zvejniecības komisija; tā kā NAFO Zvejniecības komisija 1993. gada 10. septembrī pieņēma priekšlikumu par programmas grozīšanu; tā kā, ievērojot NAFO Konvencijas XI pantu, priekšlikums līgumslēdzējām pusēm kļūs saistošs no 1993. gada 16. decembra, ja nebūs iebildumu; tā kā grozītā programma ir pieņemama Kopienai; tā kā šajā regulā paredzētie pasākumi ir saskaņā ar Zivsaimniecības pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1956/88 groza šādi: 1. Pielikuma 5. punkta ii) apakšpunktā iekļauj otro daļu ar šādu tekstu: "ja pārbaudes kuģis ir devis signālu, ka pārbaudes puse vēlas uzkāpt uz zvejas kuģa, kas ir sācis vai gatavojas ielikt tīklus, tad zvejas kuģa kapteinis nodrošina to, ka tīklu neizceļ 30 minūtes pēc signāla saņemšanas". 2. Pielikuma 5. punkta ii) pēdējo rindu groza šādi: "Abos gadījumos" aizstāj ar "visos gadījumos". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 6. aprīlī Komisijas vārdā — Komisijas loceklis Yannis Paleokrassas [1] OV L 261, 20.10.1993., 1. lpp. [2] OV L 175, 6.7.1988., 1. lpp. [3] OV L 54, 28.2.1992., 1. lpp. --------------------------------------------------
Oficiālais Vēstnesis L 284 , 12/10/1991 Lpp. 0026 - 0026

Speciālizdevums somu valodā: Nodaļa 3 Sējums 39 Lpp. 0112

Speciālizdevums zviedru valodā: Nodaļa 3 Sējums 39 Lpp. 0112



Komisijas Regula (EEK) Nr. 2988/91 (1991. gada 11. oktobris), ar kuru groza Regulu (EEK) Nr. 1538/91, ar ko ievieš sīki izstrādātus noteikumus Regulas (EEK) Nr. 1906/90 par dažiem mājputnu gaļas tirdzniecības standartiem īstenošanai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 1906/90 par dažiem mājputnu gaļas tirdzniecības standartiem [1] un jo īpaši tās 9. pantu, tā kā Komisijas Regulas (EEK) Nr. 1538/91 [2] 8. pantā paredzēti sīki izstrādāti noteikumi saldētas un ātrsaldētas mājputnu gaļas izvēles klasifikācijai pa svara kategorijām; tā kā šo noteikumu tūlītējs piemērojums traucētu tādas mājputnu gaļas ievedumiem no trešajām valstīm, kas ir iepakota pirms minētās Regulas stāšanās spēkā; tā kā 8. panta piemērošana tādēļ būtu jāatceļ līdz 1992. gada 1. martam; tā kā Mājputnu gaļas un olu pārvaldības komiteja tās priekšsēdētāja noteiktajā termiņā atzinumu nav sniegusi, IR PIEŅĒMUSI ŠO REGULU. 1. pants Ar šo Regulas (EEK) Nr. 1538/91 15. pantu aizstāj ar šādu pantu: "15. pants Šī regula stājas spēkā 1991. gada 20. jūnijā. Tā ir piemērojama no 1991. gada 1. jūlija. Attiecībā uz ievedumiem no trešajām valstīm 8. pants ir spēkā no 1992. gada 1. marta. Tomēr līdz 1991. gada 31. decembrim produktiem, uz ko attiecas šī Regula, ražotāji var izmantot iepakošanas materiālus ar norādēm, kādas bija paredzētas Kopienas vai valsts tiesību aktos, kas bija piemērojami pirms šīs Regulas stāšanās spēkā. Šos produktus tādā gadījumā var pārdot līdz 1992. gada 31. decembrim." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1991. gada 11. oktobrī Komisijas vārdā — Komisijas loceklis Ray Mac Sharry [1] OV L 173, 6.7.1990., 1. lpp. [2] OV L 143, 7.6.1991., 11. lpp. --------------------------------------------------
Official Journal L 132 , 23/05/1990 P. 0052 - 0053

Finnish special edition: Chapter 3 Volume 32 P. 0195

Swedish special edition: Chapter 3 Volume 32 P. 0195



PADOMES REGULA (EEK) Nr. 1332/90 (1990. gada 14. maijs), ar kuru groza Regulu (EEK) Nr. 1469/70, ar ko nosaka tabakas procentuālos daudzumus un daudzumus, kurus pārņem intervences aģentūras, un Kopienā saražotās iepriekšminētās tabakas produkcijas procentuālos daudzumus, kuriem piemēro Regulas (EEK) Nr. 727/70 13. pantā paredzēto kārtību EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 727/70 par jēltabakas tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1329/902, un jo īpaši tās 13. panta 3. un 6. punktu, ņemot vērā Komisijas priekšlikumu3, tā kā Regulā (EEK) Nr. 1469/704, kurā jaunākie grozījumi izdarīti ar Regulu (EEK) Nr. 2269/885, ir noteikti tabakas procentuālie daudzumi un daudzumi, ko pārņem intervences aģentūras, un iepriekšminētās Kopienā saražotās tabakas produkcijas procentuālie daudzumi, par kuriem nolemts piešķirt piemaksu un kuriem piemēro Regulas (EEK) Nr. 727/70 13. pantā minētos instrumentus tabakas tirgus vadībai; tā kā Padomes Regula (EEK) Nr. 1331/096 paredz jo īpaši šķirnes "Badischer Geudertheimer" hibrīdus, kuri patlaban klasificēti ar kārtas numuru 1 ("Badischer Geudertheimer" un tās hibrīdi), pārnest uz pozīciju ar kārtas numuru 11: a) "Forchheimer Havanna II c", b) "Nostrano del Brenta", c) "Resistente142" un d) "Gojano"; tā kā šādas pārnešanas rezultātā jākoriģē šo šķirņu procentuālie daudzumi un daudzumi; tā kā Kopienas produkcijas procentuālais daudzums, par kuru nolemts piešķirt piemaksu, un attiecībā uz kuru piemēro līdzekļus tabakas tirgus vadībai, ir noteikts 115 % apmērā; tā kā, ņemot vērā produkcijas un prognozējamu noieta tirgu kopējo apjomu, turpmāk šis procentuālais daudzums jāsamazina līdz 110 %; tā kā, produkcijas apjomu palielinot par 10 %, tiek pietiekami ievērota klimatisko atšķirību ietekme uz produkciju, IR PIEŅĒMUSI ŠO REGULU. 1. pants Regulu (EEK) Nr. 1469/70 groza šādi. 1. Regulas 2. pantu aizstāj ar šādu: "2. pants Procentuālais daudzums, kas minēts Regulas (EEK) Nr. 727/70 13. panta 5. punktā, noteikts 110 % apmērā." 2. Regulas pielikumā tekstu attiecībā uz kārtas numuriem 1 un 11 aizstāj ar šīs regulas pielikuma tekstu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 1990. gada ražas. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 14. maijā Padomes vārdā Priekšsēdētājs D.J. O'Malley PIELIKUMS Kārtas Nr. Šķirne Procentuālais daudzums (%) Daudzums (tonnas tabakas lapu) 1 "Badischer Geudertheimer" 10 344 11 a) "Forchheimer Havana II c" 10 2576 b) "Nostrano del Brenta" c) "Resistente 142" d) "Gojano" e) "Badischer Geudertheimer" hibrīdi 1 OV L 94, 28.4.1970., 1. lpp. 2 OV L 32, 23.05.1990., 25. lpp. 3 OV C 49, 28.2.1990., 127. lpp. 4 OV L 164, 27.7.1970., 35. lpp. 5 OV L 199, 26.7.1988., 44. lpp. 6 OV L 32, 23.05.1990., 28. lpp.
Oficiālais Vēstnesis L 196 , 12/07/1989 Lpp. 0018 - 0018

Speciālizdevums somu valodā: Nodaļa 2 Sējums 7 Lpp. 0060

Speciālizdevums zviedru valodā: Nodaļa 2 Sējums 7 Lpp. 0060



Komisijas Regula (EEK) Nr. 2067/89 (1989. gada 11. jūlijs), ar kuru nosaka datumu, kurā pēc kvotu apturēšanas Kopienā jāievieš izcelsmes sertifikātu sistēma, kas paredzēta 1983. gada Starptautiskajā kafijas nolīgumā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 26. janvāra Regulu (EEK) Nr. 678/87 par 1983. gada Starptautiskajā kafijas nolīgumā paredzētās izcelsmes sertifikātu sistēmas piemērošanu [1], un jo īpaši tās 4. pantu, tā kā Starptautiskās kafijas organizācijas padome 1989. gada 3. jūlija sanāksmē nolēmusi apturēt kvotas no 1989. gada 4. jūlija; tā kā tādēļ būtu lietderīgi piemērot iepriekš minētos noteikumus, IR PIEŅĒMUSI ŠO REGULU. 1. pants Īstenojot 1983. gada Starptautisko kafijas nolīgumu, Regulas (EEK) Nr. 678/87 noteikumus piemēro no 1989. gada 4. jūlija. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 11. jūlijā Komisijas vārdā — Komisijas locekle Christiane Scrivener [1] OV L 69, 12.3.1987., 1. lpp. --------------------------------------------------
Oficiālais Vēstnesis L 085 , 30/03/1989 Lpp. 0001 - 0001

Speciālizdevums somu valodā: Nodaļa 3 Sējums 28 Lpp. 0193

Speciālizdevums zviedru valodā: Nodaļa 3 Sējums 28 Lpp. 0193



Padomes Regula (EEK) Nr. 787/89 (1989. gada 20. marts), ar kuru groza Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [1], kurā jaunākie grozījumi izdarīti ar Regulu (EEK) Nr. 2048/88 [2], un jo īpaši tās 3. panta 2. punktu, ņemot vērā Komisijas priekšlikumu, tā kā 6. pantā Regulā (EEK) Nr. 1883/78 [3], kurā jaunākie grozījumi izdarīti ar Regulu (EEK) Nr. 2050/88 [4], ir noteikts, ka saimnieciskās darbības sakarā ar uzglabāšanu un, vajadzības gadījumā, intervences produktu pārstrādi ir jāfinansē, izmantojot visā Kopienā vienotas standarta summas; tā kā tie paši noteikumi būtu jāpiemēro finansējumam, ko ELVGF Garantiju nodaļa piešķir attiecībā uz izmaksām sakarā ar īpašiem pasākumiem, kas paredzēti tam, lai nodrošinātu, ka intervences aģentūru glabāto produktu izlietojums un/vai galamērķis atbilst paredzētiem nolūkiem, un kuri ieviesti ar Kopienas tiesību aktiem, IR PIEŅĒMUSI ŠO REGULU. 1. pants Regulas (EEK) Nr. 1883/78 6. pantam pievieno šādu daļu: "Izmaksas sakarā ar īpašiem pasākumiem, kas paredzēti tam, lai nodrošinātu, ka intervences aģentūru glabāto produktu izmantojums un/vai galamērķis atbilst paredzētiem nolūkiem, kuri pieņemti saskaņā ar tirgus kopīgajām organizācijām un kuru izmaksas sedz ELVGF Garantiju nodaļa, arī finansē, izmantojot visā Kopienā vienotas standarta summas. Standarta summas nosaka saskaņā ar procedūru, kas paredzēta pirmajā daļā." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro izdevumiem, kas veikti pēc 1987. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 20. martā Padomes vārdā — priekšsēdētājs C. Romero Herrera [1] OV L 94, 28.4.1970., 13. lpp. [2] OV L 185, 15.7.1988., 1. lpp. [3] OV L 216, 5.8.1978., 1. lpp. [4] OV L 185, 15.7.1988., 6. lpp. --------------------------------------------------